medieval-data/medieval-latin-ner-HOME-Alcar huggingface dataset:
Doetus , filius defuncti Garneri , et Agnes , ejus uxor , dederunt quoddam arpentum vinee ( a ) . $ Omnibus presentes litteras inspecturis , magister Guido officialis curie Autissiodorensis , salutem in Domino . Noverint universi quod , in nostra presentia constituti , Doetus , filius defuncti Garneri quondam prepositi de Sancto Prisco , et Agnes uxor ejus , dederunt et concesserunt in perpetuam elemosinam , ob remedium anime sue et parentum suorum , ecclesie Beate Marie Pontigniacensis quoddam arpentum vinee site in territorio quod vocatur Bovincelois ; promittentes per fidem suam in manu nostra corporaliter prestitam quod in dicto arpento vinee nichil de cetero ratione dotis vel aliqua alia ratione reclamabunt et quod contra predictas donationem et concessionem per se vel per alium de cetero venire nullatenus attemptabunt ; se , quantum ad hec , juridictioni curie Autissiodorensis supponentes , ubicumque sint mansionarii . Actum anno Domini MO CCO xxx ° vi ° , mense februarii .
Renaudus Grandis Nasus et Maria , ejus uxor , dederunt dimidium arpentum vinee ( a ) . Ego Johannes archipresbiter Sancti Prisci , notum facio universis presentes litteras inspecturis quod , in presentia nostra constituti , Renaudus Grandis Nasus et Maria uxor ejus , de Sancto Prisco , uterque spontanea voluntate , dederunt et concesserunt pro remedio animarum suarum in puram et perpetuam elemosinam ecclesie Pontiniaci et fratribus ibidem Deo servientibus dimidium arpentum vinee situm in territorio de Diverse . In cujus rei testimonium , ad petitionem dictorum Renaudi et Marie uxoris ejus et fratrum Pontiniaci , sigillum nostrum presentibus litteris apposuimus . Hanc autem elemosinam laudaverunt : Gaufridus Chausanz , Petrus Chausanz et Doetus Chausanz , burgenses Sancti Prisci . Actum anno Domini MO cc ° xxx ° tercio , mense martio .
Idem de eodem ( b ) . Omnibus presentes litteras inspecturis , Johannes , archipresbiter Sancti Prisci , salutem in Domino . Noveritis quod Renaudus Grandis Nasus et Maria uxor ejus , de Sancto Prisco , in nostra ( e ) presentia constituti , uterque spontanea voluntate recognoverunt se vendi-disse J [ ohanni ] abbati et conventui Pontiniaci arpentum et dimidium vinearum , sita in territorio de Diverse , pro quatuor viginti libris tur . de quibus recognoverunt ibi fuisse satisfactum . Promiserunt etiam dicti Renaudus et uxor ejus contra dictam venditionem se vel per se vel per heredes suos numquam venturos et contra omnes garentizaturos . Et de debita garentia facienda plegios constituerunt Petrum de Chausanz , Gaufridum de Chausant , ita quod uterque est in solidum . Et Guillelmus de Morvant , minister Sancti Stephani Autissiodori , in presentia nostra fratres Pontiniaci investivit de dictis arpento et dimidio vinearum et etiam de dimidio arpento vinee quod dicti Renaudus et uxor ejus dederunt in elemosinam perpetuam ecclesie Pontiniacensi coram nobis . In cujus rei testimonium , ad petitiotionem partium sigillum nostrum presentibus litteris apposuimus . Actum anno Domini MO CCO XXXo IIIIO .
Petrus Chotardi dedit quandam vineam sitam apud Sanctum Priscum ( a ) . Omnibus presentes litteras inspecturis , magister Robertus , officialis curie Autissiodorensis , salutem in Domino . Notum facimus universis quod in nostra presentia constitutus , Petrus Chotardi , canonicus Beate Marie Autissiodorensis , dedit et concessit et in perpetuum quitavit ecclesie Pontigniaci quandam vineam sitam apud Sanctum Priscum , in territorio quod dicitur Loigny , prope celarium ( b ) Pontigniacense de Sancto Prisco . Quod ut ratum et firmum permaneat , presentes litteras ad petitionem dicti Petri sigillo curie Autissiodorensis fecimus roborari . Actum anno Domini MO CCO xxx ° VIIIO , mense marcio .
Guillelmus de Mempincen , miles , vendidit octo arpenta vinearum et quamdam domum apud Sanctum Priscum ( c ) . Omnibus presentes litteras inspecturis , magister Michael , curie Senonensis officialis , in Domino salutem . Noverint universi quod Guillelmus de Monpencie ( a ) , miles , in nostra presentia constitutus , recognovit se octo arpenta vinearum in custa que dicitur Curva Vallis , in censiva capituli Autissiodori , in territorio Sancti Prisci sita , quandam domum apud Sanctum Priscum , in censiva nobilis viri Guillelmi de Melloto domini Sancti Prisci sitam , pro centum et decem libris tur . , de quibus dicebat sibi fuisse satisfactum , abbati et conventui Pontiniacensi vendidisse ; promittentes fide prestita corporali se dictis abbati et conventui erga omnes garentiam debitam super hiis portaturam et nullam per se vel per alios in posterum questionem moturum . Verum si Maria , Agnes , Elysabeth et Petronilla , filie ipsius militis , quando ad annos discretionis pervenerint , laudare noluerint venditionem predictam , ipse totam terram suam , prata , nemora et alia quecumque tenet apud Micholum a Terrico Heraut , de assensu et voluntate ipsius Terrici qui hoc voluit et concessit , coram nobis obligavit et concessit tenenda , donec dicte filie laudaverint venditionem eandem . Quod autem ab eodem Guillelmo audivimus , ad petitionem ipsius , sine prejudicio alterius , sub sigillo Senonensis curie testificamur . Actum anno Gracie M ° CCO XXO IXo , die lune ante festum sancti Andree .
Guillelmus de Monpincié , miles vendidit vineam suam sitam apud Sanctum Priscum . Omnibus presentes litteras inspecturis , Andreas curie Sancti Juliani de Saltu o fficialis , in Domino salutem . Noveritis quod , in presentia nostra constitutus , Guillelmus de Monpincié , miles , recognovit se vendidisse monachis Pontigniacensibus vineam suam sitam apud Sanctum Priscum , in loco qui dicitur Curba Vallis , et domum suam sitam infra muros de Sancto Prisco , in perpetuum possidendas . Quia vero dicti monachi a liberis dicti militis nundum adultis , questio suborta super hiis , possent in posterum molestari , idem miles dictis monachis gurgitis de Lacon duas partes , moventes de censu Guillelmi comitis Joviniaci , in responsionem assignavit , ad eas se converturis , nisi dicti liberi , cum ad etatem discretionis pervenerint , venditioni supradicte laudem prebuerint et assensum . Hanc autem assignationem voluit dictus comes et concessit , salvo tanem jure suo , ita quod dicti monachi predictas duas partes gurgitis in perpetuum non possideant , si ad eas se convertant . Nos itaque , quod audivimus et quod coram nobis actum est , attestantes , presentibus litteris sigillum supradicte curie , salvo jure alieno , duximus apponendum . Actum anno Domini M ° CCO xxxo , mense aprili .
De causa inter nos et dominum Erardum de Brena super nemore quod dicitur Sancti Stephani ( b ) . Universis sancte matris Ecclesie filiis presens scriptum inspecturis , Willelmus , Dei gratia Altisiodorensis episcopus , Arnulphus , abbas Sanctis Petri , magister Guillelmus de Vienna , salutem in Domino . Ad universitatis vestre noticiam volumus pervenire quod , cum causa que inter abbatern et monachos Pontiniacenses , ex una parte , et nobilem virum Erardum de Brena , ex altera , vertebatur super nemore quod dicitur Sancti Stepham , sito inter villam de Seanz ( c ) et nemus Sancti Petri , ex eo quod idem Erardus asserebat predictos abbatem et monachos non posse dare nec vendere nemus stans , sed tantum nemus mortuum duorum capitum ; prefatis monachis e contra proponentibus quod nemus tam vivum quam mortuum dare poterant et vendere , nobis auctoritate litterarum domini pape commissa fuisset , tandem idem Erardus , in nostra presentia constitutus , intuitu Dei et ob favorem relligionis ( sic ) necnon etiam pro salute anime sue liti in hac parte mote renunciavit in totum et querelam penitus ecclesie Pontiniaci quitavit . Et inde litteras patentes fecit predictis abbati et monachis quas inspeximus . Ipse etiam coram nobis publice confessus est quod in capitulo Pontiniaci juravit sollempniter se hec omnia bona fide , et perpetuo observaturum . Ut igitur que prescripta sunt , majorem obtineant firmitatem , ea presenti scripto et sigillorum nostrorum appositione ad instanciam et petitionem memorati Erardi confirmavimus . Actum anno dominice Incarnationis millesimo ducentesimo decimo , mense septembri .
Commutationem terrarum atque censuum inter nos , ecclesiam scilicet Sanctae Mariae de Pontiniaco et ecclesiam Sancti Martini de Chableia habitam litterarum apicibus dignum duximus annotare , ut futuris temporibus rata et inconvulsa valeat permanere . Igitur imprimis ( b ) concedit ecclesiae Sancti Martini , ex parte Pontiniacensis ecclesiae , Hugo ejusdem loci abbas quicquid Hugo de Merlenniaco et Humbaldus , prepositus Autisiodorensis , de tenemento Hugonis Arvernensis et Willelmi de Monte regio tenebant , quod jam ecclesiae Pontiniacensi concesserant . Concedit etiam tres solidos et dimidium annualis census de terra quam Arnulfus capicerius dederat Sanctae Mariae ; concedit et alios vu denarios in valle Flaiaci , eo tenore ut omnia supradicta ecclesia Sancti Martini deinceps perpetuo jure possideat . In secundo loco concedit , ex parte Chableiensis ecclesiae , Sanctae Mariae de Pontiniaco Bruno prepositus Sancti Martini , quicquid terrarum et census ecclesia Sancti Martini Chableiarum habebat et habere debebat in castellaria Lagniaci , exceptis nbus solidis census quos monachi Pontiniacenses Sancto Martino debent . Concedit eo tenore scilicet ut ad integrum ea deinceps Pontiniacensis ecclesia perpetuo jure possideat . Hujvs rei testes sunt : ex parte Sanctae Mariae monachi : Garinus , Rainaldus , Bartholomeus ; laici : Achardus prepoFitus et Poardus frater ejus , Arembertus faber , Milo major Chichiaci , Stephanus de Sanctis Virtutibus , Johannes et Matheus frater ejus . Ex parte Sancti Martini : Arnulfus capicerius , Galterus cantor , Theudo sacerdos , Johannes sacerdos , filius Bertranni , Theodoricus , Petrus filius Guidonis , canonici Sancti Martini ; laici : Guido major , Arembertus de Autisiodoro , Robertus decimator , Galterus molendinarius , Hugo faber , Milo cordubanarius , Engelbertus sutor . Actum Chableiis publice , in capitulo Sancti Martini , anno ab Incarnatione Domini millesimo centesimo trigesimo tertio , die dominico , secundo nonas februarii , Innocentio secundo papa , Ludovico regnante in Francia .
De controversia que vertebatur inter nos et Herveum , abbatem Flavigniaci ( a ) . Ego Herveus abbas et conventus Flavigniaci notum facimus presentibus et futuris quod , cum controversia inter nos , ex una parte , et abbatem et conventum Pontiniaci , ex altera , verteretur , de voluntate et consensu utriusque partis , in hunc modum composuimus : ego siquidem Herveus abbas et conventus Flavigniaci ecclesie Pontiniaci , quicquid Gillebertus clericus de Chichiaco ei dederat vel quecumque predicta ecclesia in territorio de Chichiaco possidebat , memorate ecclesie pacifice possidenda in perpetuum concessimus . Preterea , quicquid in his que fratres Pontiniacences in territorio de Chichiaco possidebant , et decimas quas ab eis petere solebamus , eis omnino quitavimus . Et ipsi dederunt nobis arpentum vinee que sita est in costa de Asneriis , sicut metis terminatur . Ecclesia vero de Pontiniaco terram que est in valle Scociz et omnia super quibus aliquando querela mota fuerat , in perpetuum possidenda nobis concessit . Ut autem hoc totum inviolabilem obtineat et firmitatem , ego Herveus , abbas , et conventus Flavigniaci presentem paginam sigillis nostris roboravimus . Actum anno Verbi incarnati MoCCOXIIO .
De controversia inter nos et N . abbatem Flavigniaci super quibusdam possessionibus , prediis et rebus aliis ( a ) . Universis presentes litteras inspecturis , frater N [ icholaus ] , humilis abbas , et conventus Flavigniaci , salutem in Domino . Noverit universitas vestra quod , cum controversia verteretur inter viros religiosos , abbatem et conventum Pontiniaci , ex una parte , et nos , ex altera , super quibusdam possessionibus , prediis et rebus aliis que dicebamus quod non poterant acquirere in territorio nostro , discordia in hunc modum est sopita : quod dictis abbati et conventui Pontigniaci de cetero , sine contradictione aliqua , quiete et pacifice in perpetuum concessimus possidendas , scilicet duas pecias vinearum in valle Carminum , que fuerunt Almodi , et vineam .
Ego Ansericus de Monte regali omnibus publice notum esse volo quod ad honorem Dei et sancte genitricis ejus dedi , do , dono in elemosinam monasterio Pontiniaci , pro salute anime mee et Sybille uxoris mee et antecessorum nostrorum , vineam que mei juris fuit aput Chableias , que dicitur vinea Daimbaridi , que sita est in valle Wilain . Ordinavi autem per concessionem domni Mainardi , tunc Pontiniacensis abbatis , in cujus manu vineam illam Deo assignavi , ut de vino ipsius vinee , eo quod album et durabile foret , ad missas per annum in abbatia ipsa ministraretur . Porro de bene [ fici ] o spirituali quod nobis , pro amore Dei et nostra devotione , in predicta domo concessum est , scriptum habetur aput eos et aput me et posteros meos , ad hoc videlicet ut ipsi et eorum successores fideliter nostrum memoriale aput se te [ ne ] ant et quod nobis pie concessum est ( a ) aput ( 4 ) Deum pro nobis solvere non graventur . Laudavit vero donum hujus vinee et concessit predicta Sybilla uxor mea et Ansericus et Johannes , filii mei . Et in rei testimonium , isti vocati sunt : Hugo decanus Seduloci , Guarricus canonicus de Avalone , Rainaudus notarius meus , Josbertus de Barro , Manases de Aceio ; Ochidez , Renerius de Castro Luci , Petrus de Vercellai , Guillelmus de Insula . Anno ab Incarnatione Domini MO cmo LXXXmo vimo .
De quitatione facta inter nos et Milonem , fratrem Anserici , Montis regalis domini ( « ) . Ne quod in presentiarum agitur aliquorum malignitate deleatur , ego Ansericus Montis regalis dominus notum facio presentibus et futuris quod controversia que inter domum Pontiniacensem , ex una parte , et Milonem fratrem meum , ex altera , apud Chableias movebatur , in presentia mea , apud Insulam , in hunc modum sopita est : videlicet quod Milo frater meus quitavit et concessit in perpetuum possidenda prefate domui deinceps et habenda quecumque predicta domus apud Chableias in terris seu aliis possessionibus , dominio domini Montis regalis seu heredum ejus pertinentibus , sub censu trium solidorum et duorum denariorum in festo sancti Remigii persolvendorum servienti illius qui dominium habebit apud Chableias . Actum anno Incarnationis dominice M ° CCo IIIO , mense octobri , apud Insulam . Et ut istud firmum et ratum in posterum habeatur , hanc cartam ad preces Milonis fratris mei sigilli mei munimine feci roborari . Et ad majorem et firmiorem hujus compositionis cautelam et auctoritatem , Milo frater meus promisit quod , cum miles factus fuerit vel sigillum habuerit , ad submonitionem fratrum Pontiniacensium , hoc ipsum carta sua confirmabit . Hoc totum ego Ansericus dominus Montis regalis , de cujus casamento ipsum est , laudo et concedo . Ea vero super quibus controversia movebatur , sunt : caducum Mathei Piperari , oschia Gerardi Vicine , oschia Hermarii Palmeri , oschia Theobaudi Berut . Pro hac compositione dederunt fratres Pontiniacenses Miloni , fratri meo , XX libras autissiodorensis monete .
Gillebertus , clericus de Chichiaco , dedit se et sua Deo et ecclesie Ponliniacensi ( a ) . Ego Garnerius , Dei gratia Lingonensis episcopus , notum facio tam presentibus quam futuris quod Gillebertus clericus de Chichiaco donando contulit domui Pontiniacensi in manu nostra se et sua , scilicet vineam de Scocia et vallem Scocie , vineam de Bogere , vineam de Varium et dimidium pratum de Vaudun , noam de Mongargne et quartam partem prati quod partitur cum Arberto Parent . Ut autem hoc ratum habeatur et firmum ac vigi memoriam conservetur , hanc elemosinam pro predicta domo in manu mea suscepi et sigilli mei impressione confirmando signavi . Actum anno ab Incarnatione Domini MO CO nonagesimo IIIO .
De multis questionibus et querelis controversia verteretur inter nos et ecclesiam Beati Martini de Chableiis ( a ) . Ego Th [ eobaldus ] ( x ) decanus , P . thesaurarius , W [ illelmus ] ( 2 ) precentor , G [ aufredus ] ( 3 ) magister scolarum , P [ aganus ] ( 4 ) subdecanus , W . cellerarius totumque capitulum ecclesie Beati Martini Turonensis notum fieri volumus tam futuris quam presentibus quod , cum inter ecclesiam nostram et fratres de Pontiniaco de multis questionibus et querelis controversia verteretur , tandem , Deo annuente , tali modo sopita est : quod fratres de Pontiniaco edifitium suum de Chableis ( 6 ) , quod infra tres vias clauditur , sicut murus eorum determinat et distinguit , pacifice et libere possidebunt ; domumculam etiam et oschiam que infra tres vias clauduntur , quas numdum acquisierunt , poterunt adquirere . Ex alia vero parte , domus eorum a domo Regnaudi Tornatoris , que ipsorum est , usque ad domum suam , si quid medium est , poterunt sine contradictione acquirere et hec omnia , quando voluerunt , concludere sub clausura et supradictis omnibus uti ad usus sibi necessarios et omnia supradicta libere tenere , salvo censu annuo . Triginta VI arpenta vinearum quiete et libere possidebunt in nostro territorio de Chableiis , ita quod decem modios vini puri et receptabilis preposito et obedientiario nostro in festo sancti Remigii annuatim persolvent . Statutum est autem quod de terris que in territorio et in decimatione ecclesie Beati Martini non ( c ) sunt , decime sine requisitione segetes apud domum suam de Chableiis poterunt deportare et animalia que terras excolunt cum suis utensilibus colocare ; oschiam suam , que est ultra viam , post domum eorum , pacifice et libere possidebunt . De cetero vero , aut domum aut terram aut pratum aut vineas emere aut edificare , aut quodcumque edifitium in territorio eis acquirere non licebit . Si vero aliqua hujusmodi fratribus de Pontiniaco quomodo collata fuerint , ea infra annum talem manum ponent , unde jus nostrum deperire non poterit . Quam compositionem nos ratam habentes , confirmavimus et sigilli nostri munimine roboramus . Actum ab Incarnatione Domini MO CO XCO VIIIO .
( a ) Ego Agnes , uxor domini Odonis Magni de Froloys , notum facio universis presentes litteras inspecturis quod , cum dominus meus Odo voluerit et concesserit abbati et conventui Pontiniacensi ut omnia que acquisierunt a tempore retroacto usque ad annum Domini MUM ccum xxxum ixum in feodo et dominio nostro de Milliaco , prope Chableias , deinceps in perpetuum habeant libere et quiete , sine contradictione sui vel heredum suorum salvo censu et coustuma ( b ) que dicitur arbannum , de loco de quo debetur , ego , de cujus capite movet dictum feodum de Milliaco , omnia acquisita a predictis Pontiniacensibus in dicto feodo ipsis concedo voluntarie , approbo et confirmo et me numquam contra venire promitto . Et , quia sigillum non habebam , rogavi venerabilem Petrum abbatem de Ré ut presentibus litteris sigillum suum apponeret in testimonium veritatis . Actum apud Froloys , anno gracie M ° CCO xxx ° IXO .
( a ) . Universis presentes litteras inspecturis , G [ uillelmus ] decanus Tornodori , salutem in Domino . Noverint universi quod Bernardus clericus , filius Guillelmi defuncti Normant , in nostra presentia constitutus , recognovit coram nobis se dedisse duos modios vini singulis annis in perpetuum percipiendos in vinea sua de Vallium , pro anniversariis patris sui dicti Guillelmi et Emeline matris ejus et sui . Similiter quam vero vineam dictus Bernardus dedit dictis abbati et conventui post decessum suum in perpetuum pacifice possidendum , pro predictis anniversariis in ecclesia Pontigniacensi in perpetuum faciendis . Item dictus Bernardus clericus debet domum Pontigniacensem de Chableis , que fuit defuncti Martini cementarii , saisire de mobilibus suis usque ad valorem xxxa librarum tur . , quas dictus abbas et conventus debent invenire in dicta domo post decessum suum , et debet tenere dictam domum in bono statu . In cujus rei testimonium , presentibus litteris apposuimus sigillum nostrum . Actum anno Domini M ° CCO XL ° tercio .
Universis presentes litteras inspecturis , Henricus decanus Tornodori , salutem in Domino . Vestra noscat universitas quod , cum verteretur controversia inter abbatem et conventum Pontiniacensem , ex una parte , et Drochonem de Lichiers et uxorem ejus , ex altera , super domibus que fuerint defuncti Petri Februarii , filii Milonis , sitis apud Chableias ante cellarium Pontiniaci , tandem predictus Drocho et uxor ejus recognoverunt spontanei nichil juris se habere in domibus supradictis ; et si quid habuerant vel habebant , quitabant penitus abbati et conventui supradictis . Et hoc eorum liberi laudaverunt . In cujus rei testimonium , ad petitionem predictorum presentem paginam feci sigilli mei munimine roborari . Actum anno Domini M ° CCO xxxo quarto , mense marcio .
Isnardus , vicecomes Joviniaci , concedit Deo et ecclesie Pontiniacensi quicquid ecclesia tenet hodie de dominio vel de casamentis ipsius , ubicumque sit illud ( » ) . In nomine sancte et individue Trinitatis . Ego Hugo , Dei gratia Senonensis archiepiscopus , notum fieri volo tam presentibus quam futuris quod Isnardus , vicecomes Joviniaci , laudat et concedit Deo et Beate Marie Pontiniaci et fratribus ejusdem loci in perpetuum quicquid ecclesia Pontiniacensis tenet hodie de domenio vel de casamentis ipsius , ubicumque illud sit . Laudat insuper et concedit fratribus memoratis quicquid de casamentis ipsius , terris et possessionibus Calliaci et Burs et Creceii contiguis nunc possident et quicquid deinceps adquisierint . Preterea compositionem factam inter eos et Petrum , filium Nonne de Villa Mauri , et Gaufridum , sororium ejus , et quicquid aliquando de possessionibus ad eosdem pertinentibus adquirere potuerunt , laudat nichilominus et concedit . Hec omnia laudant et concedunt ejus uxor , Emerilla , et fllii ejus , scilicet Julduinus , Isnardus , Rainaudus , Guido , Vicina . Hujus rei testes sunt : Hugo , archidiaconus noster ; Guillelmus prepositus , Fromundus capellanus , Odo de Castellione , Milo Boissum , Rainaudus Julduinus , Rainaudus de Malli , Fromundus Quarterius , Aamerius Dives . Et , ut hoc ratum et firmum sit , sigilli nostri auctoritate corroborari fecimus . Actum est Autisiodori , anno ab Incarnatione Domini MO c ° LXO Vlo , pontificatus autem nostri vicesimo quinto .
( 6 ) Omnibus presentes litteras inspecturis , Henricus decanus Tornodori , salutem in Domino . Noverit universitas vestra quod Balduinus de Capella , Henricus et Petrus , fratres , cum uxoribus suis , Ermenjarde scilicet , Constancia et Clara , in nostra presentia constituti , penitus quitaverunt abbati et conventui Pontiniacensi quicquid juris habebant vel habere poterant quacumque de causa in terra de Pomerio et in terra de Salice , sitis in finagio de Poncheio , juxta terras dictorum abbatis et conventus , quas defunctus Guillelmus eorum avunculus vendiderat eisdem ; promittentes , fide corporali prestita , quod in dictis terris nichil de cetero reclamabunt nec prefatos abbatem et conventum super eisdem per se vel per alios ullatenus re molestabunt . In cujus rei testimonium , presentes litteras ad petitionem dictorum fratrum et uxorum eorumdem dictis abbati et conventui assignavimus sigilli nostri impressione munitas . Actum anno Domini MO CCO xxxo IIIIO , mense novembri , in festo beati Martini hyemalis .
Ego Milo dominus Noeriorum notum facio universis presentes litteras inspecturis quod , cum bone memorie dominus Milo , pater meus , quondam dominus Noeriorum , legasset Deo et ecclesie Beate Marie Pontiniaci in puram et perpetuam elemosinam decem libras pruv . annui redditus , pro anniversario suo in dicta domo singulis annis faciendo , ego predictus Milo , dominus Noeriorum volui et concessi ut pro predictis decem libris dicti Pontigniacenses perciperent singulis annis in perpetuum apud Chableias in octabis sancti Remigii unum modium et dimidium ordei in minagio meo de Chableis . Yolui etiam et concessi ut quicumque dictum minagium receperint , per juramentum suum dictis Pontingiacensibus singulis annis dicto termino dictos redditus reddere teneantur . Quod ut ratum et firmum in perpetuum permaneat , presentes litteras sigilli mei munimine roboravi . Datum anno Domini MO eeO XLO 1110 , mense augusti .
Gilo clericus dedit nobis vineam suam de Roondeau ( a ) . Ego Stephanus ecclesie Beati Michaelis abbas et ego Johannes humilis procurator domus Sancti Spiritus Dyvioni et Tornodori , notum facimus universis tam futuris quam presentibus quod fratres Pontiniaci receperunt in fratrem Gilonem clericum , spiritualiter ; et ipse Gilo , pro remedio anime sue et antecessorum suorum , dedit et concessit predictis fratribus vineam suam de Rondiau in perpetuum possidere ; predicti fratres de bonis sibi a Deo collatis dicto Giloni dederunt usque ad triginta et quinque libras autissiodorensis monete . Et ego Johannes de Quartiniaco istud volui et laudavi et fratres et sorores nostre domus , et investimus dictos fratres Pontiniaci de jamdicta vinea cum dicto Gilone qui eos investivit de eadem vinea . Quitavimus etiam predictis fratribus Pontiniaci et dictus Gilo prefatam vineam et concessimus eis in perpetuum possidendam . Actum anno Gracie M ° CCO xxo , mense aprili .
Petrus , comes Autissiodori et Tornodori , prohibet ne de cetero fiat petraria in vinea quam eminus de Columbo lo Chat ( b ) . P [ etrus ] comes Autissiodori et Tornodori et Yfolandis ] comitissa , uxor mea , universis prepositis et burgensibus Tornodori , salutem . Prohibemus omnibus vobis universaliter ne aliquis audeant ( e ) aut presumat facere amplius petrariam vel trahere lapidem in vinea quam conventus Pontigniacensis emit de Columbo lo Chat , sita in Valle corbe , quoniam novimus per inquisitionem certissimam dictam vineam cum petraria esse libere et absolute de possessione jamdicti conventus .
Guillelmus , canonicus Nivernensis , dedit quicquid acquisierit apud Tornodorum ( ° ) . Ego magister Guillemus Senonensis , canonicus Nivernensis , notum facio universis presentes litteras inspecturis quod dedi et concessi post decessum meum ecclesie Pontiniacensi quicquid acquirere potero in tenuris apud Tornodorum in perpetuum pacifice possidendum . Actum apud Tornodorum , anno Domini MO CCO XXO IIO , mense decembri .
Bartholomeus de Cycon dedit nobis domum quandam apud Tornodoro cum terra ( a ) . $ . Ego Milo dominus de Noiers notum volo fieri presentibus et futuris quod nobilis vir Bartholomeus miles de Cycon dedit in elemosinam ecclesie Pontiniacensi quandam domum apud Tornodorum cum terra que eidem domui adjacet anterius et posterius , sive edificata sive non edificata , que domus sita est juxta domum quam habet eadem ecclesia apud prefatam villam , laudantibus uxore sua Agnete ad quam dicta domus jure hereditario pertinebat , et liberis eorum , Hugone , Guillelmo , Milone , Adelina ; et pro his omnibus idem Bartholomeus triginta libras pruv . de benefitio prefate ecclesie percepit . Promisit insuper jam dictus Bartholomeus quod , si memorate ecclesie Pontiniacensi aliqua querela super premissis emerserit , dictante rationis equitate , garantiam exibit . Ut autem hec donatio perhennem firmitatem obtineat , ego Milo dominus de Noers , rogatu predicti Bartolomei , presens scriptum sigillo meo roboravi . Actum Verbi incarnati anno MO CCO uno decimo .
De eodem ( a ) . Omnibus ad quos presentes littere pervenerint , Hugo , gerens vice Guidonis de Melloto , canonici Lingonensis et provisoris archidiaconi Tornodori , salutem in Domino . Noveritis quod , in nostra presentia constituti , nobilis mulier domina Agnes , relicta Bartholomei de Cicom ( b ) , militis , et dominus Milo , filius dicte Agnetis , recognoverunt se vendidisse fratribus de Pontigniaco quicquid juris habebant supradicti Agnes et Milo in quandam domum suam , que fuit defuncti Haym . , sitam apud Tornodorum , juxta domum dictorum fratrum Pontiniacensium ; et terram que est anterius et posterius , que dicte domui adjacet , pro quadraginta libris tur . , de quibus suum habuerunt plenarium pagamentum a supradictis fratribus libere et pacifice in perpetuum possidendas . Promiserunt siquidem supradicti Agnes et Milo , fide in manu nostra prestita corporali , quod contra dictam venditionem per se nec alios de cetero non venient in futurum . In cujus rei testimonium , ad petitionem dictorum fratrum , Agnetis et Milonis , presentes litteras sigilli nostri munimine tradidimus roboratas . Actum anno Domini MO CCO XL ° IIIIO , mense martio .
Bona Filia , relicta Stephani Cochet , dedit nobis possessiones suas tam ex parte sua quam ex parte mariti sui ( a ) . Ego Stephanus , dictus abbas Sancti Michaelis , et Johannes , decanus Tornodori , et Johannes Colum , ballivus comitis Tornodori , notum facimus omnibus presentibus et futuris quod Bona Filia , relicta defuncti Stephani Cochet , que cum viro suo et omnibus possessionibus suis ad Pontiniacensem ecclesiam , de dono et elemosina nobilis viri Petri comitis Tornodori , pertinet , post mortem viri sui , cum abbas et domus Pontiniacensis caducum suum eidem mulieri concessisset pietatis intuitu , toto tempore vite sue libere possidendum , ipsa , collato sibi benefitio , Deo et ecclesie Pontiniacensi grates referens recognovit in presentia mea quod omnes possessiones que earn contingunt , tam ex parte sua quam ex parte mariti sui , prefate ecclesie acquitavit et concessit in perpetuum et de presenti etiam investivit ita quod eas de cetero non suo sed ecclesie tenebit nomine . Et in testimonium quod fratres Pontiniacenses veri domini sunt earumdem possessionum , singulis annis in festo omnium Sanctorum pro recognitione et investitura reddet eis dimidiam marcam argenti . Promisit etiam flrmiter et concessit quod nichil de cetero toto tempore vite sue de eisdem possessionibus vendere vel alienare vel titulo pignoris obligare poterit nec etiam se ipsam in matrimonium copulare , nisi deassensu Pontiniacensium . Quod si forte , quod absit , aliquid contra hoc facere presumpserit , concessit quod ipsi Pontiniacenses predictas possessiones sine contradictione saisiant , tanquam proprietatis in manu sua jure perpetuo teneant . In cujus rei testimonium , pressens scriptum sigillorum nostrorum munimine roboravimus . Actum anno gracie MO CCO sexto decimo .
Homines de Ville Mauri quitaverunt usagium quod clamabant in nemoribus de Ota ( a ) . Herveus , Dei gratia Trecensis episcopus , universis ad quos presentes litteras pervenerint , in Domino salutem . Noverit universitas vestra quod homines de Villa Mauri , in nostra presentia constituti , quitaverunt monachis Pontiniaci totum usuarium ( b ) quod clamabant in eorumdem monachorum nemoribus de Ota et recognoverunt se idem usuarium in perpetuum abjurasse . In cujus rei testimonium presentes litteras fecimus sigilli nostri munimine roborari . Actum anno gracie millesimo ducentesimo vicesimo .
Silvester de Tornodoro , faber , et Maria ejus uxor dederunt nobis quinque solidos censuales ( a ) . Ego Adam prior Sancti Michaeli , et ego Hugo presbiter , gerens vices decani Tornodori , notum facimus universis presentes litteras inspecturis quod , in presentia nostra constituti , Silvester de Tornodoro , faber , et Maria , uxor ejus , dederunt et concesserunt Deo et ecclesie Pontiniacensi in elemosinam , pro remedio animarum suarum , quinque solidos censuales assignatos super domum dictorum Pontiniacensium , ita tamen quod , quicumque dictam domum possiderit , tenebitur singulis annis reddere ecclesie Pontiniacensi quinque solidos monete Tornodori , in festo beati Martini hyemalis . In cujus rei testimonium , ad petitionem dictorum Silvestri et Marie , presentes litteras sigillorum nostrorum munimine roboravimus . Actum anno Domini MO CCO XXXO IXO , mense julio .
Michael clericus de Tornodoro dedit nobis duas domos suas sitas in Burgo Berardi ( a ) . $ Omnibus presentes litteras inspecturis , dominus Hugo officialis Tornodori , salutem in Domino . Noverit universitas vestra quod , in nostra presentia constitutus , Michael clericus de Tornodoro recognovit se dedisse et concessisse ecclesie Pontiniacensi domos suas sitas in Bulco Berardi , que fuerunt defuncti Thome dicti Cassardi , et quandam peciam vinee sitam in territorio quod dicitur Valenayres , tria quarteria continentem , que omnia dicta ecclesia jure perpetuo possidebit . De quibus supradictis domibus scilicet et vinea dictus Michael in presentia nostra se devestivit et de eisdeim abbatem dicte ecclesie investivit . In cujus rei testimonium , ad petitionem dicti Michaelis , presentibus litteris sigillum nostrum duximus apponendum . Datum anno Domini MO CCO XLO IXO , mense octobri .
Luqueta de Tornodoro et Michael filius ejus dederunt se et sua ecclesie Pontiniacensi ( a ) . Hugo gerens vices decani Tornodori , omnibus ad quos littere presentes pervenerint , salutem in Domino . Noveritis quod , in presentia nostra constituti , Luqueta , relicta defuncti Symonis de Tornodoro , et Michael clericus , filius ejus , dederunt se et omnia bona sua , tam mobilia quam immobilia , Deo et ecclesie Pontiniacensi et de dictis bonis se devestierunt et fratres dicte ecclesie investierunt de eisdem . Promiserunt etiam coram nobis supradicti Luqueta et Michael , fide corporaliter in manu nostra prestita , quod dictam donationem fideliter et firmiter observabunt nec earn per se vel per alios de cetero revocabunt . In cujus rei testimonium , ad petitionem ipsorum Luquete et Michaelis , presentes litteras sigilli nostri munimine roboravimus . Actum anno Domini MO CCO XXXO IXO , feria II II II ante Pascha .
Galterus Catus et Agnes ejus uxor dederunt sedem cujusdam molendini ( b ) . Guillelmus decanus Tornodori , omnibus presentes litteras inspecturis , salutem in Domino . Noveritis quod Galterus dictus Catus et Agnes uxor ejusdem coram nobis dederunt Deo et ecclesie Pontiniacensi in puram et perpetuam elemosinam , pro remedio animarum suarum et antecessorum suorum , sive viverent sive morerentur , sedem cujusdam molendini quod vocatur Dareme , siti subtus Tornodorum , cum omnibus pertinentibus ad dictum molendinum jure perpetuo possidenda . Hanc autem donationem dicta Agnes laudavit et concessit , spontanea voluntate promittens , fide corporali prestita in manu nostra , quod de cetero in dicta sede molendini et pertinentiis aliud non reclamabit . Et de dicta sede et pertinentiis dicti Galterus et Agnes uxor ejusdem virum religiosum fratrem Johannem abbatem Pontiniacensem investierunt . Quod ut ratum et firmum permaneat , ad petitionem dictorum Galteri et Agnetis uxor ( a ) ejusdem , presentes litteras sigilli nostri munimine tradidimus roboratas . Actum anno Domini MO CCO XLO primo .
Petrus de Junez dedit nobis duas pecias terre apud Junaium ( b ) . Omnibus presentes litteras inspecturis , Hugo decanus Tornodori , salutem in Domino . Noveritis quod , in nostra presentia constitutus , Petrus de Junaio , clericus , dedit et concessit et in perpetuum quitavit in puram et perpetuam elemosinam Deo et beate Marie et abbati et conventui Pontiniacensi duas pecias terre arabilis , quarum una sita est in pasticio prope Junaium , juxta terram Colini dou Crot ; et altera sita est prope molendinum de Gryseio , juxta terram Guillelmi dicti Espyngot , ex una parte , et juxta terram dicti Colini dou Crot , ex altera , ab ipsis abbate et conventu in perpetuum de cetero possidendas . Promisit autem idem Petrus , fide in manu nostra prestita corporali , quod contra dictas donationem , concessionem et quitationem per se vel per alium non veniet in futurum . In cujus rei testimonium , ad petitionem dicti Petri , presentes litteras sigillo nostro tradidimus roboratas . Datum anno Domini M ° CCO LO VIIIO , mense augusto .
Petrus Barberius dedit se et sua Deo et ecclesie Pontiniaci ( a ) . Omnibus presentes litteras inspecturis , Hugo decanus Tornodori , salutem in Domino . Noveritis quod , in nostra presentia constitutus , Petrus dictus Barberius dedit se et sua , tam mobilia quam immobilia , ubicumque poterunt inveniri , Deo et ecclesie Beate Marie Pontiniaci , promittens per fidem suam corporaliter prestitam quod contra dictam donationem per se vel per alium non veniet in futurum et quod in dictis rebus nichil de cetero reclamabit nec faciet reclamari . In cujus rei testimonium , presentibus litteris , ad petitionem predicti Petri , sigillum nostrum duximus apponendum . Actum anno Domini MO CCO LO IIO , mense martio .
Benedictus freparius et ejus uxor dederunt nobis vineam quandam ( a ) . Omnibus presentes litteras inspecturis , Hugo decanus Tornodori , salutem in Domino . Noveritis quod , in nostra presentia constituti , Benedictus de Tornodoro , freparius , et Odeardis uxor ejus donatione facta inter vivos dederunt et concesserunt absque spe revocandi , in puram et perpetuam elemosinam , Deo et ecclesie Pontiniacensi quandam vineam sitam in valle que dicitur Vallis curva , juxta vineam ipsorum Pontiniacensium , ab abbate et conventu dicte ecclesie in perpetuum pacifice possidendam . Promiserunt autem dicti Benedictus et Odeardis , fide in manu nostra prestita corporali , se contra donationem et concessionem hujusmodi per se vel per alios non venturos . Recognoverunt etiam dicti Benedictus et uxor ejus pro se et pro Guillelmo , filio suo in minore etate existente , se tenere ad vitam ipsorum trium , Benedicti , Odeardis et Guillelmi vel alterius eorum qui supravixerit , a dictis abbate et conventu Pontiniaci tres pecias vinearum ipsorum Pontiniacensium , quarum una sita est en Chanboson , juxta vineam defuncti Ferrici Barberii ; alia sita an Laponche , juxta vineam Jaqueti dicti Hermite ; et altera sita est an Chialoe , juxta vineam dicti P . , lou Bondrot ; tenerentur etiam dicti Benedictus et Odeardis dictam vineam bono statu tenere ; post vero ipsorum trium obitum , dicte vinee ad jus et proprietatem Pontiniacensis ecclesie in statu quo erant , libere revertentur . In cujus rei testimonium , ad petitionem dictorum Benedicti et Odeardis , presentibus litteris sigillum nostrum duximus apponendum . Actum anno Domini MO CCO L ° IXO , mense octobri .
Jordanus clericus dedit medietatem vinee . Omnibus presentes litteras inspecturis , R . decanus Sancti Florentini , salutem . Notum facimus quod , in nostra presentia constitutus , Jordanus de Herviaco , clericus , recognovit se dedisse et concessisse et in perpetuum quitasse religiosis viris abbati et conventui et ecclesie Pontiniacensi , pro remedio anime sue , medietatem totius vinee apud Denemonia site , que vinea Clausus domini de Herviaco nominatur , in se circa vu quarteria et dimidium ( a ) continentem ; quam vineam idem Jordanus et defuncta Maria quondam uxor ipsius totam emerant ab eisdem . Promisit etiam predictus Jordanus per fidem suam quam super hoc in manu nostra prestitit corporalem , quod contra predictas donationem , concessionem et quitationem per se vel per alium non veniet in futurum nec contra dictos abbatem et conventum super predicta vinea aliquam querelam seu querimoniam movebit , quantum ad hoc juridictioni nostre voluntarie se supponens , ut , ubique maneat vel existat , possemus in illum excommunicationis sententiam promulgare si ipsum a premissis resilire contingeret aut in aliquo contraire . De qua medietate vinee idem Jordanus se devestiens , per donationem , concessionem , quitationem predictam fratrem Guillelmum monachum Pontiniacensem , nomine dicte ecclesie , in nostra presentia , investivit . Et nos ad petitionem predicti Jordani , in hujus rei memoriam et testimonium presentibus litteris sigillum nostrum duximus apponendum . Actum anno Domini M ° CCO L ° VIIIo , feria quarta post Pascha .
Blanche , comitissa Trecensis , et Th . , ejus filius , dederunt quicquid habebant in locatione duarum domorum etc . ( ° ) . Nos Blancha comitissa Trecensis palatina et Th [ eobaldus ] comes Campanie , natus ejus , notum facimus universis tam presentibus quam futuris quod , ob remedium animarum nostrarum , dedimus in perpetuam elemosinam fratribus Pontigniaci quicquid habebamus vel habere debebamus in nundinis , de locatione duarum domorum quas habent contiguas , post Domum Dei , de foro molarum , videlicet terciam partem locationis . Retinuimus autem nobis theloneum quod habere debemus in domibus supradictis . Quod ut notum permaneat et firmum teneatur , litteris annotatum sigillorum nostrorum fecimus appensione muniri . Actum anno ab Incarnatione Domini MO CCO xxo , mense maio .
Ego Haycius Beati Stephani Trecensis decanus ejusdemque ecclesie capitulum notum facimus presentibus et futuris nos concessisse et ratam habere elemosinam quam dominus noster comes Henricus fecit ecclesie Ponti- niaci , ut scilicet liceat eis singulis annis eeto . modios vini sui sine pedagio nostro Trecas adducere . Si vero ultra prescriptum numerum modiorum vendendi causa aduxerint , de residuo consuetudinem nostram , sicut alii 1 homines , reddere tenebuntur . Hoc autem , ut ratum et inconcussum J teneatur , sigilli nostri patrocinio confirmamus . Actum Trecis , anno ab i Incarnatione Domini MO CO nonagesimo .
Quod monachi Pontiniacenses habeant pasturagium in forestis Rabiosa ( e ) . Galterus , Dei gratia Senonensis archiepiscopus , omnibus presentes litteras inspecturis , salutem in Domino . Notum facimus quod monachi de Pontigniaco habent pasturagium herbe in foresta que dicitur Rabiosa ad animalia tantummodo grangie sue que appellatur Sevie , ita quod non habeant ibi capras sive porcos . In cujus rei memoriam , presentes litteras fecimus sigilli nostri munimine roborari . Actum a--pud Seiant , die lune ante Purificationem beate Marie , anno gracie MoeeO xxo 1110 .
De eodem , scilicet de capitulo Sancti Stephani Trecensis ( a ) . Ego Henricus Trecensis comes palatinus notum facio presentibus et futuris quod , pro salute anime mee et antecessorum meorum , dedi Deo et ecclesie Pontiniaci hanc libertatem in perpetuum , videlicet ut singulis annis de vino suo pro sua voluntate adducere possint Trecas et vendere ducentos modios sine intragio et omni cujuscumque consuetudinis exactione . Et ut donum hujus prefate elemosine mee ratum habeatur , sigilli mei impressi- $ -one roboravi . Actum apud Verzelayum , cum essem in itinere jerosolimitano , anno Verbi incarnati millesimo centesimo octogesimo decimo . Datum per manum Haycii cancellarii . Nota Johannis ( b ) .
Guillelmus , miles , Putemonoie vendidit nobis quandam plateam sitam apud Trecas ( c ) . Omnibus presentes litteras inspecturis , Guillelmus miles Putemonoie , salutem in Domino . Noveritis me vendidisse a . bbati et conventui Pontiniacensi , pro sexaginta quinque libris pecunie numerate et duobus solidis censualibus annuatim in festo sancti Remigii persolvendis , quandam plateam sitam Trecis inter domum Ade de Vaucharci et domum de Pontigniaco . Promisi etiam quod ego et heredes mei garenciam portabimus dictis fratribus de dicta platea erga omnes et maxime erga heredes meos , tam illos qui sunt in legitima etate quam ( a ) illos qui nondum ad legitimam etatem pervenerunt . Hoc autem promisi me bona fide facturum per fidem meam in manu domini offlcialis Trecensis prestitam . Et hoc etiam laudaverunt , in presentia predicti officialis , duo filii mei , videlicet dominus Petrus miles et Hugo armiger . In cujus rei testimonium , presentes litteras sigilli mei munimine roboravi . Actum anno gracie MO CCO XXXO IIO , die sabbati post festum beati Andree apostoli , mense decembri .
( 4 ) Omnibus presentes litteras inspecturis , magister Nicholaus offlcialis Trecensis , salutem in Domino . Noverint universi quod , in nostra presentia constituta , Paque , relicta dcfuncti Richardi de Masticone , recognovit coram nobis quod , cum inter ipsam , ex una parte , et viros religiosos abbatcm et conventum Pontigniaci , a parte altera , tales conventiones intercessissent , scilicet quod ipsa tenere debet domum ipsorum abbatis et conventus sitam Trecis , retro Sanctum Bernardum , inter domum Bartholomei de Apulia , a parte una , et domum Ade de Vaucharci , ex altera , ad vitam suam ; et facere debebat dicta Paque sumptibus ( e ) suis quandam domum in quadam platea dictorum abbatis et conventus sita inter dictam domum Pontigniaci et domum Ade predictam , conventio dicte domus in dicta platea ab eadem Paque faciende et edificande recisa est et mutata inter ipsam et dictos abbatem et conventum : videlicet quod dicti abbas et conventus domum quandam ad voluntatem ipsorum in platea p [ redicta ] edificabunt , quam domum cum domo predicta eorumdem abbatis et conventus ipsa Paque quamdiu vixerit tenebit et possidebit ; et ipsa Paque tenetur et promisit coram nobis [ fi ] de sua dare dictis abbati et conventui , pro edificatione dicte domus in predicta platea ab eisdem abbate et conventu faciende , centum et viginti libras pruvin . In terminis subscriptis , videlicet : in proximo futuris nundinis Sancti Johannis infra rectum pagamentum quadraginta libras , in sequentibus nundinis sancti Remigii infra pagamentum quadraginta libras et in subsequentibus nundinis Barri quadratinta libras residuas . Et quantum ad solutionis predictas , ut dictum est , faciendas , obligavit dicta Paque dictis abbati et conventui omnia bona sua mobi- lia et immobilia , unicumque fuerint inventa , tam in domo ipsorum abbatis et conventus in qua dicta Paque manet quam extra domum predictam , concedens dicta Pa [ que ] quod dicti abbas et conventus de dictis bonis saisiant et vendant usque ad satisfactionem solutionis et solutionum in qua vel in quibus ipsam Paque contigerit defecisse , volens etc . dicta Paque quod n [ os ] excomunicemus eandem si in conventionibus predictis adimplendis defecerit . In cujus rei testimonium , presentibus litteris sigillum curie Trecensis duximus apponendum . Actum anno Domini MO CCO XLO quarto , mense marcio .
Guillelmus , filius Nichole de Trecis , dedit et concessit totum pratum suum situm apud Sanctam Moram ( a ) . Omnibus presentes litteras inspecturis , Odo dominus de Frosleio , dictus Ragot , et dominus de Chanloto , salutem in Domino . Noveritis quod Guillelmus filius Nichole de Trecis dedit et concessit ecclesie Pontiniacensi in puram et perpetuam elemosinam totum pratum suum situm apud Sanctam Moram . Ego autem predictam donationem laudo et concedo ; et hoc ipsum laudavit et concessit , spontanea voluntate , non vi , non metu ad hoc inducta , Aalidis uxor mea , de cujus feodo dictum pratum specialiter movebat . Et ad petitionem supradicti Guillelmi , de supradicto prato ecclesiam Pontiniacensem , laudante similiter et concedente predicta Aalide uxore mea , investivi . In cujus rei testimonium et memoriam , presentes litteras sigilli mei munimine roboravi . Actum anno Domini M ° cc ° xxx ° ix ° , mense januario .
Milo Trecensis civis dedit sex denarios censuales ( ø ) . Omnibus presentes litteras inspecturis , officialis Trecensis , in Domino salutem . Universitati vestre notum facimus quod , in nostra presentia constitutus , Milo , quondam Felicis civis Trecensis filius , ex spontanea voluntate et certa scientia sua , publice confessus est et recognovit se debere ecclesie et fratribus Pontiniacensibus sex denarios censuales singulis annis in festo beati Remigii eis vel eorum mandato in perpetuum persolvendis super grangia sita apud Torviam super Sequanam cum omnibus pertinentiis intra fossata ejusdem granchie comprehensis . Hoc etiam factum ratum habuit , laudavit et approbavit Jacobus de Girfaudi Monte , civis Trecensis , in nostra presentia constitutus , qui dicebat se dictum censum ejusdem grangie cum pertinentiis suis vendidisse in perpetuum Miloni supradicto . In cujus rei testimonium et munimen , presentes litteras sigillo curie Trecensis fecimus roboratas . Actum anno Domini MO CCO xxo IXo , mense decembri .